《正月二十立春观雪次韵向文刚》
宋代·王庭圭

雪拥东皇下紫虚，霓旌凤驭肃前驱。天将平地开银阙，人似春冰在玉壶。

绿蚁飘香浮翠斝，青丝传菜出行厨。老农惯识丰年兆，正欠渔蓑入画图。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。